Isaquias Queiroz

Isaquias Queiroz dos Santos (s. 3. tammikuuta 1994 Ubaitaba) on brasilialainen ratamelonnan olympiavoittaja ja maailmanmestari. 175 senttimetriä pitkä ja 85 kilogrammaa painava Queiroz kilpailee kanadalaiskanootilla.https://www.rio2016.com/en/athlete/isaquias-queiroz-dos-santos  Hän edustaa Club Athletico Paulistanoa ja hänen valmentajanaan toimii Jesús Morlán.http://www.canoeicf.com/canoe-sprint-athletes

Queiroz voitti olympiakultaa kanadalaisyksikön 1 000 metrillä vuodelle 2021 siirretyissä Tokion olympialaisissa.Vuoden 2016 kesäolympialaisista Rio de Janeirosta Queiroz saavutti hopeaa kanadalaisyksiköiden 1 000 metriltä ja kanadalaiskaksikoiden 1 000 metriltä ja pronssia yksiköiden 200 metriltä. Pariisin olympialaisissa 2024 hän sai hopeaa kanadalaisyksikön 1 000 metrillä. MM-kilpailuista hän on saavuttanut seitsemän kultaa, yhden hopean ja kuusi pronssia. Pan-Amerikan kisoista Queiroz on saavuttanut kolme kultaa ja kaksi hopeaa.

Queirozille tapahtui lapsena paljon vakavia onnettomuuksia. Kolmivuotiaana hänen päälleen kaatui kiehuvaa vettä, tehden palovammoja suureen osaan hänen vartalostaan. Queiroz joutui tuolloin olemaan sairaalassa kuukauden. Viisivuotiaana hänet kidnapattiin ja tarjottiin adoptoitavaksi ennen kuin hänen äitinsä onnistui saamaan hänet takaisin. Kymmenvuotiaana Queiroz putosi puusta menettäen toisen munuaisensa yrittäessään saada käärmettä kiinni.

Vuonna 2015 hänet valittiin Brasilian vuoden urheilijaksi.

 Lähteet 

Luokka:Brasilialaiset melojat
Luokka:Brasilialaiset olympiavoittajat
Luokka:Vuonna 1994 syntyneet
Luokka:Elävät henkilöt